রূপপুর বালিশ কেলেঙ্কারি
২০১৯ সালে, বাংলাদেশের সংবাদপত্র ও নেটিজেনরা অভিযোগ করে যে বাংলাদেশের প্রথম পারমাণবিক বিদ্যুৎ কেন্দ্র রূপপুর পারমাণবিক বিদ্যুৎ কেন্দ্রের জন্য আবাসিক এলাকা নির্মাণে ৳২৬শ কোটির বেশি ব্যয় করা হয়েছে। এই অভিযোগ ও অভিযোগের ভিত্তিতে ঘটে যাওয়া পরবর্তী ঘটনাগুলো দেশে রূপপুর বালিশ কেলেঙ্কারি নামে পরিচিতি লাভ করে। ২০১৯ সালের ডিসেম্বরে, দুর্নীতি দমন কমিশন ১৩ জনকে দুর্নীতির জন্য গ্রেপ্তার করেছিল, বর্তমানে মামলাটি বিচারাধীন রয়েছে। ঘটনাটি প্রকাশ হওয়ার পর এটা নিয়ে অনলাইনে ট্রোল ও মিমস শেয়ার করা সহ দেশে বিক্ষোভ মিছিলের আয়োজন করা হয়। ঘটনার প্রতিক্রিয়ায় বিভিন্ন ব্যক্তিত্ব সংশয় প্রকাশ করেন।